بو گون روسیادا کئچیریلن دونیا شامپیوناتیندا داها 3 گؤروش کئچیریله‌جک.
باش توتا‌جاق اویون‌لاردان سونرا آ و ب قروپ‌لاریندا ایکینجی تور باشا چاتاجاق.
ب قروپونون ایلک موسابیقه سینده  پرتغال مراکش ایله اوز-اوزه گلیب. ایلک گؤروشده کریستیانو رونالدونون هت-تریکی سایه‌سینده ایسپانیا ایله برابره قالان پرتغال ییغماسی دونیا کوپاسیندا ایلک غلبهسینی قازانیب.
قروپون دیگر موسابیقه سینده ایران و ایسپانیا اوز-اوزه گله‌جک. آسیا تمثیلچی‌سی حاضیردا قروپ لیدری اولسا دا، گؤروشون آشکار فاوریتی ایسپانیا ییغماسی‌دیر.
آ قروپوندا ایسه اروگوئه میللی‌سی قروپون آوتسایدری حساب اولونان، ایلک توردا روسیایا 0:5 حسابی ایله اودوزان سعودی عربیستانی ییغماسینی سیناغا چکه‌جک.
جنوبی آمریکا تمثیلچی‌سی قالیب گله جگی حالدا روسیا میللی‌سی ایله بیرگه سون تورون نتیجه‌سیندن آسی‌لی اولمایا‌راق 1/8 فینالا آدلایا‌جاق. اگر اویون هئچ-هئچه یئکون‌لاشسا، بو حالدا روسیا بو تور "پلی-اوف"ا وثیقه‌نی تامین ائده‌جک.
